«Έξω από το σκοτάδι»: Η ζωή, το έργο, η κοινωνική δράση της Helen Keller και η υποδοχή τους στην Ελλάδα
Creators: name: Ούτσογλου, Αγγελική-Σωτηρία Χαραλάμπους
Publisher: name: Aristotle University of Thessaloniki
Year: 2024
Subjects: Ειδική αγωγή
Αμερική
Γυναικείο κίνημα
Special education
America
Women’s movement

description: Σκοπός της παρούσας μεταπτυχιακής εργασίας είναι η μελέτη της ζωής και της δράσης της Helen Keller, η οποία στην ηλικία των επτά ετών έμεινε τυφλή και κωφή (=κωφάλαλη) λόγω μιας σοβαρής ασθένειας. Παρά την ιδιαιτερότητά της, όμως, αυτή, σημείωσε στην Αμερική αλλά και παγκοσμίως μια λαμπρή πορεία σε ποικίλα επίπεδα, η οποία αναπτύσσεται στα επιμέρους κεφάλαια. Η φήμη της έφτασε μέχρι την Ελλάδα, την οποία μάλιστα επισκέφτηκε το 1946 και στο πλαίσιο αυτό εξετάζεται πώς σχολιάστηκε το γεγονός αυτό από τον τύπο και την κοινωνία της εποχής, αλλά και τυχόν αλλαγές που σημειώθηκαν εξαιτίας της στην αντιμετώπιση των ατόμων με ιδιαιτερότητες στη χώρα μας. Για την καλύτερη κατανόηση των ανωτέρω θεμάτων, παρουσιάζεται στην αρχή το ιστορικό, κοινωνικό και εκπαιδευτικό πλαίσιο, καθώς και η στάση απέναντι στα τυφλά και κωφά άτομα τόσο στην Αμερική όσο και στην Ελλάδα. Ιδιαίτερη αναφορά γίνεται στην οικογένεια και τους φίλους της, αφού συνέβαλαν σημαντικά στη διαμόρφωση της προσωπικότητάς της και στην επίτευξη πολλών από τους στόχους της. Πέρα, όμως, από αυτά, διερευνώνται και παρατίθενται οι απόψεις σε πνευματικό επίπεδο, κάτω από το πρίσμα της χριστιανικής πίστης, αλλά και σε παιδαγωγικά θέματα, επηρεασμένη φανερά από το παιδαγωγικό σύστημα της Maria Montessori. Εκτενώς παρουσιάζεται η ενεργή ακτιβιστική της δράση σε κοινωνικό επίπεδο, στην οποία αφοσιώθηκε το μεγαλύτερο μέρος της ζωής της, προσπαθώντας να βοηθήσει διάφορες ευπαθείς κοινωνικές ομάδες. Φωτίζονται έτσι και τονίζονται οι αγώνες της για καλύτερες εργασιακές συνθήκες και αμοιβές των εργατών, για εξασφάλιση πολιτικής ισότητας μεταξύ ανδρών και γυναικών, αλλά κυρίως βελτίωση της ποιότητας ζωής των ατόμων με ιδιαιτερότητα που αποτελούσαν πάντα την προτεραιότητά της. Στο τέλος παρατίθενται τα συμπεράσματα που προέκυψαν και απαντώνται τα ερευνητικά ερωτήματα που τέθηκαν στην αρχή της εργασίας. Το σύνολο του υλικού προέρχεται κυρίως από πρωτογενείς πηγές (βιβλία, άρθρα και ομιλίες της ίδιας) και συμπληρωματικά χρησιμοποιείται η δευτερογενής βιβλιογραφία, ενώ ως βασική μέθοδος για την επεξεργασία του υλικού αξιοποιείται η ιστορική-ερμηνευτική.
description: The purpose of this postgraduate thesis is to study the life and activity of Helen Keller, who at the age of seven became blind and deaf (=deaf-mute) due to a serious illness. However, despite her particularity, she was established not only in America but also worldwide at various levels, which are analyzed in the chapters. Her fame reached as far as Greece, which she visited in 1946, and for this reason it is examined how this event was commented on by the press and society, and whether any changes occurred because of her in the treatment of people with special needs in our country or not. For a better understanding of the above issues, the historical, social and educational context is presented at the beginning, as well as the attitude towards blind and deaf people in both America and Greece. Her family and friends are specially mentioned, since they contributed significantly to her personality development and the achievement of many of her goals. Beyond these, however, opinions are explored and listed on a spiritual level, under the prism of the Christian faith, but also on pedagogical issues, clearly influenced by Maria Montessori's pedagogical system. Her active social activism, to which she devoted most of her life, trying to help various vulnerable social groups, is extensively presented. Thus, her struggles for better working conditions and wages for workers, to ensure political equality between men and women, but above all to improve the quality of life of people with particularities, which have always been her priority, are illuminated and emphasized. At the end, conclusions are presented and the research questions posed at the beginning of the thesis are answered. All of the information was collected mainly from primary sources (books, articles written by her) and secondary sources were additionally used, while the historical-hermeneutic method was used as the basic method for the analysis of the information.